Նաոմի Հարիս

Նաոմի Մելանի Հարիս (անգլ.՝ Naomie Melanie Harris, սեպտեմբերի 6, 1976(1976-09-06), Լոնդոն, Միացյալ Թագավորություն), բրիտանացի դերասանուհի։ Առավել հայտնի է Թիա Դալմայի դերով «Կարիբյան ծովի ծովահենները» շարքի երկրորդ և երրորդ ֆիլմերում և Վիննի Մանդելայի դերով «Մանդելա. Երկար ուղի դեպի ազատություն» ֆիլմում։


== Վաղ տարիներ ==
Նաոմի Հարիսը ծնվել է 1976 թվականի սեպտեմբերի 6-ին Հյուսիսային Լոնդոնում։ Նրա մայրը՝ Կարմեն, հինգ տարեկան հասակում Անգլիա է տեղավոխվել Ճամայկայից, միայնակ է դաստիարակել Նաոմիին, քանի որ հայրը, ծնունդով Տրինիդադից, լքել է նրանց մինչ Նաոմիի ծնվելը։ Կարմենն աշխատում էր որպես սցենարիստ հեռուստատեսությունում, տասներեք տարվա ընթացքում նա աշխատում էր «Իստենդերներ» օճառային օպերայի սցենարի վրա։ Նաոմին մանկությունից զբաղվել է Լոնդոնի հեղինակավոր Աննա Շերի դերասանական դպրոցում, որը նրա համար հասնում է հեռուստատեսությունում առառջին դերին։ 1987 և 1988 թվականներին Հարիսը նկարահանվում էր մանկական «Սայմոն և կախարդ» սերիալում, արտադրված BBC ընկերության կողմից, իսկ ավելի ուշ նա եղել է «Վաղվա օրվա մարդիկ» ֆանտաստիկ սերիալի առաջատար դերասանուհիներից մեկը։
1992 թվականին Հարիսը ընդունվում է Պեմբրուք Քոլեջ, Քեմբրիջի համալսարանի քոլեջներից մեկը, որտեղ ուսումնասիրում էր սոցիոլոգիա և քաղաքագիտություն, որն ավարտում է 1998 թվականին։


== Կարիերա ==
1998 թվականին, որոշելով շարունակել դերասանական կարիերան, Հարիսը ընդունվում է «Բրիստոլ Օլդ Վիկ» (անգլ.՝ Bristol Old Vic Theatre School) թատերական դպրոցը, հիմնադրված Լոուրենս Օլիվյեի կողմից։ 2002 թվականին ւոսումն ավարտելուց հետո, Նաոմին ընտրվում է Դենի Բոյլի «28 օր անց» ֆիլմի գլխավոր դերերից մեկին։ Այդ ֆանտաստիկ թրիլերը մեծ հանդիսական հաջողություն է ունենում և դերասանուհուն ճանաչում է բերում ինչպես Մեծ Բրիտանիայում, այնպես էլ նրա սահաններից դուրս։
2004 թվականին Հարիսին հրավիրում են Հոլլիվուդ։ Նա երկրորդական պլանի դերերից մեկն է խաղում «Արևամուտից հետո» կատակերգական մարտաֆիլմում, Փիրս Բրոսնանի և Սալմա Հայեկի հետ գլխավոր դերերում։ Դրանից հետո Նաոմին սկսում է պարբերաբար նկարահանվել ամերիկյան ֆիլմերում։ Նա երկրորդական պլանի դերեր էր խաղում բարձր բյուջեով ֆիլմերում, որոնցից են «Կարիբյան ծովի ծովահենները։ Մեռյալի սնդուկը», «Կարիբյան ծովի ծովահենները։ Աշխարհի ծայրին», ինչպես նաև «Մայամիի ոստիկանություն. Բարքերի բաժին», «Փողոցների արքաները» և «Նինձյա-մարդասպան» մարտաֆիլմերը։
2007 թվականին Հարիսը նոմինացվում է BAFTA մրցանակի, «Ծագող աստղ» անվանակարգում, սակայն մրցանակը բաժին է կասնում Եվա Գրինին։ 2011 թվականի սկզբին Հարիսը Ֆրանկենշտեյնի հարսնացու Էլիզաբեթ Լավենսայի դերն է խաղում Դենի Բոյլի համանուն թատերական բեմադրությունում, որում նրա խաղընկերներն են Բենեդիկտ Կամբերբետչը և Ջոնի Լի Միլերը։ Հարիսը կատարում է Ջեյմս Բոնդի գործընկերուհի Իվ Մանիպենիի դերը «Բոնդիանա»-ի 23-րդ մասում՝ «007. Կոորդինատները «Սքայֆոլ»» ֆիլմում, թողարկված 2012 թվականին։
Հարիսը կերպարանավորում է Վինի Մանդելային «Մանդելա. Երկար ուղի դեպի ազատություն» կենսագրական ֆիլմում, ըստ համանուն գրքի, դերասան Իդրիս Էլբայի հետ։ Ֆիլմը թողարկվում է 2013 թվականի նոյեմբերի 29-ին։ Ցուցադրման ժամանակ Վինի Մանդելան ասում է, որ «կարծես նա չի խաղում, այլ ուղղորդում է իրեն և առաջին անգամ ես զգում եմ, որ իրականում գրավվել եմ ֆիլմով»։ 2015 թվականին Հարիսը կրկին խաղում է Եվա Մանիպենիին «Բոնդիանա»-ի 24-րդ մասում՝ «007. Սպեկտր», որը թողարկվում է 2015 թվականի հոկտեմբերի 26-ին։


== Անձնական կյանք ==
2012 թվականից Հարիսը հարաբերություններ է պահպանում դերասան Պիտեր Լեգլերի հետ։


== Ֆիլմագրություն ==


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
Պաշտոնական էջը Ֆեյսբուքում
Նաոմի Հարիսը Internet Movie Database կայքում
2002 հարցազրույց «The Guardian Unlimited»-ին